

Sufinancirano sredstvima Ministarstva demografije i useljeništva

**Poboljšanje materijalnih uvjeta u Dječjem vrtiću Baltazar**

Ministarstvo demografije i useljeništva donijelo je 17. travnja 2025. godine Odluku o financiranju projekta opremanja Dječjeg vrtića Baltazar koji je Općina Gračac prijavila na Poziv za dodjelu bespovratnih sredstava – „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“.

Ovom Odlukom, Općini Gračac dodijeljena su bespovratna sredstva u iznosu od 40.499,96 EUR-a.

Projekt je usmjeren na poboljšanje i modernizaciju opreme u dječjim vrtićima kako bi se osiguralo kvalitetnije, sigurnije i poticajnije okruženje za djecu i odgojno – obrazovne djelatnike. Ulaganjem u didaktičku opremu, koja je ključna za stvaranje stimulativnog i edukativnog okruženja za djecu, smanjuju se nejednakosti u pristupu kvalitetnom ranom i predškolskom odgoju te omogućava većem broju djece sudjelovanje u odgojno-obrazovnim programima. Provedbom projekta poboljšat će se materijalni uvjeti u vrtiću, osiguravanjem djeci sigurnijeg i poticajnijeg okruženja za igru i učenje, dok će odgojiteljima biti dostupni moderni alati i oprema za provedbu inovativnih pedagoških metoda, čime se podiže kvaliteta odgojno-obrazovnog procesa i povećava zadovoljstvo djece i roditelja.